Diari Oficial de la Generalitat Valenciana


Sumari del DOGV 5687, del 24-01-2008 (2008/764)

RESOLUCIÓ de 18 de gener de 2008, del director general de Recursos Humans, per la qual s'aprova l'adjudicació definitiva de places de tècnics de la Funció Administrativa d'institucions sanitàries dependents de l'Agència Valenciana de Salut, en el concurs convocat per una Resolució de 15 de maig de 2007, d'esta Direcció General de Recursos Humans.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5687

Data del DOGV
:   24-01-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/764


Data del document
:   18-01-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * professió administrativa
    * concurs administratiu
    * funcionari
    * administració regional

RESOLUCIÓ de 18 de gener de 2008, del director general de Recursos Humans, per la qual s'aprova l'adjudicació definitiva de places de tècnics de la Funció Administrativa d'institucions sanitàries dependents de l'Agència Valenciana de Salut, en el concurs convocat per una Resolució de 15 de maig de 2007, d'esta Direcció General de Recursos Humans. [2008/764]  
D'acord amb la base 6 de la Resolució de 15 de maig de 2007, de la Direcció General de Recursos Humans, i a la vista de les reclamacions presentades contra la resolució provisional del concurs, s'aprova l'adjudicació definitiva de places de facultatius especialistes de departament de les especialitats que figuren en l'annex, d'institucions sanitàries dependents de l'Agència Valenciana de Salut.   
Les destinacions adjudicades són irrenunciables, llevat que la renúncia estiga motivada per l'obtenció de plaça per raó de la resolució d'un procediment de mobilitat voluntària convocat per una altra administració pública.  
Els concursants que obtinguen plaça han de cessar en la seua plaça bàsica dins dels tres dies hàbils següents a aquell en què es publique la present resolució.  
La presa de possessió de la nova plaça ha de fer-se dins dels tres dies següents al del cessament, si la plaça és de la mateixa localitat que la que exercixen; en el termini de cinc dies, si és de distinta localitat i del mateix departament de salut o departament limítrof; en el termini de deu dies si pertany a distinta localitat i departament no limítrof, o en el termini d'un mes, si pertany a distint servici de salut.   
En el cas que l'adjudicació de plaça supose el reingrés al servici actiu, el termini de presa de possessió serà d'un mes a comptar des de la publicació de la present resolució.   
El termini possessori s'iniciarà quan finalitze el permís o llicència que, si és el cas, haja sigut concedit a l'interessat, llevat que, per causes justificades, s'acorde suspendre'n l'aprofitament.   
Llevat que la resolució del concurs implique el reingrés al servici actiu, el termini de presa de possessió i, si és el cas, la seua pròrroga, tindrà la consideració de servici actiu, i es percebran els havers corresponents a càrrec de la plaça de destinació.  
S'entendrà que sol·licita l'excedència voluntària per interés particular com a personal estatutari, i és declarat en eixa situació, qui no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les pròrrogues que legalment o reglamentàriament pertoquen. No obstant això, si hi ha causes prou justificades, així apreciades amb audiència prèvia de l'interessat pot deixar-se sense efecte eixa situació. En este cas, l'interessat ha d'incorporar-se a la nova destinació tan prompte com desapareguen les causes que en el seu moment ho van impedir.   
Els concursants que no obtinguen plaça en este concurs es mantindran en la situació i destinació que tinguen, a excepció dels reingressats provisionals que, sempre que hagen sol·licitat totes les places convocades de la seua mateixa modalitat en el seu departament de salut, podran optar per obtindre una nova destinació provisional en alguna de les places que queden vacants una vegada resolt el concurs, o per passar a la situació d'excedència voluntària. La no-participació, o no haver-ne resultat adjudicatari, si no s'han sol·licitat totes les places convocades de la seua mateixa modalitat en el seu departament de salut, ocasionarà ser declarat d'ofici en situació d'excedència voluntària, i hauran d'estar en esta situació almenys dos anys abans de poder sol·licitar un nou reingrés provisional o a l'efecte de la seua participació en un ulterior concurs de trasllats.   
Contra la present resolució pot interposar-se els recursos especificats en la base 9 de la convocatòria.  
València, 18 de gener de 2008.- El director general de Recursos Humans: José Cano Pascual.  
Annex / Anexo  
Cognoms i nom / Apellidos y nombre Puntuació Puntuación Plaça adjudicada / Plaza adjudicada  
27710257H Alonso Romero, M. Teresa 41,2 No obté plaça / No obtiene plaza  
40121338F Castro Pinel, Ana 55,2 Departament 19-Unitat de Gestió de l'Àrea 18   
27611293R Criado Alberich, M. Carmen 48 No obté plaça / No obtiene plaza  
32397662F Donderis Folgado, Eduardo 55,4 No obté plaça / No obtiene plaza  
37775948E Folgado Garcés, Josefina R. 53 No obté plaça / No obtiene plaza  
50798270C García Calvo, Manuela 69,6 No obté plaça / No obtiene plaza  
63133387T Iñigo Díes, Fco. Javier 83,2 Departament 6. Hospital Pare Jofré  
93343040F Lopez Velayos, Josefina 47,4 No obté plaça / No obtiene plaza  
92476194G Romero Aguilar, Inmaculada 52,5 No obté plaça / No obtiene plaza  
93011154U Sánchez Baeza, Jose Ant. 83,6 Departament 10. Hospital Arnau de Vilanova  
68144915E Sanchis Samper, Amparo 61,2 No obté plaça / No obtiene plaza  
40133386E Tarazón Bruant, Alberto 44,4 No obté plaça / No obtiene plaza  
06499525Q Vila Vila, Pilar 47,2 No obté plaça / No obtiene plaza